Brita Humanisma Asocio

La Brita Humanisma Asocio (, akronime BHA, Ekde 2017 konata kiel Humanistoj UR () "British Humanist Association becomes Humanists UK", Politics.co.uk, 22 May 2017. . Retrieved 23 May 2017.) estas publika neprofitcela organizaĵo kiu funkcias en Britio kaj celas reprezenti "homojn kiuj serĉas vivi bonan vivon sen religiaj kredoj aŭ superstiĉoj" . La BHA apogas kaj evoluigas humanismon kiel vivpozicio kaj faras publikajn kampanjojn en la lokoj de humanitarismo, sekularismo kaj homaj rajtoj. La organizaĵo havas nacian reton de kunlaborantaro kiu elfaras humanismajn, nereligiajn ceremoniojn, inkluzive de entombigojn, geedziĝon, civilan partnerecon kaj nomceremoniojn .

La BHA estas membro de la Internacia Humanisma kaj Etika Unio kaj la Eŭropa Humanisma Federacio. Aktuale en 2022, la Asocio havas 70 regionajn kaj specialinteresajn grupojn aligitaj kaj entute proksimume  longdaŭraj aktivaj membroj kaj multe pli da portempaj subtenantoj  .

 Celoj 
La celoj de la BHA estas la jenaj British Humanist Association: Our aims. Retrieved 2 November 2013:

 Promocio de laika humanismo, tio estas, nereligia ideologia vivmaniero, kies ĉefaj principoj estas engaĝiĝo al homa bonfarto, kaj mondkoncepto bazita sur logiko kaj sperto.
 La promocio de edukado, kaj precipe la studo kaj disvastigo de scio pri humanismo, same kiel pri arto kaj scienco el humanisma vidpunkto.
 Antaŭenigo de egaleco kaj nediskriminacio kaj protekto de homaj rajtoj, precipe en kazoj rilataj al religio aŭ kredo.
 Antaŭenigi interkompreniĝon inter homoj, kiuj tenas religiajn kaj nereligiajn kredojn, por antaŭenigi harmonian kunlaboron en la socio.
 Konstruante la asocion kiel organizon reprezentantan ĉiujn nereligiulojn en Britio.

 Historio 
La Brita Humanistma Asocio estis fondita en 1896 fare de Stanton Coit, usonano kiu enmigris al Britio, kiel unio de ĉiuj etikaj societoj aktivaj en tiu tempo en Britio, kaj estis nomita "La Unio de Etikaj Societoj". La prezidanto de la asocio en 1967, la filozofo Alfred Jules Eyre, ŝanĝis la nomon de la asocio al la nuna nomo "The British Humanist Association".
En la 1960-aj jaroj, la asocio batalis por la nuligo de la leĝo de 1780 malpermesanta la malfermon de distrolokoj dimanĉe, la nuligo de la leĝo de 1944 kiu postulis religian edukadon en lernejoj, kaj apogis leĝproponojn kiuj antaŭenigis liberecon de esprimo, la reduktado kaj finfine elimino de malriĉeco, kaj la redukto de privilegioj donitaj al religiemaj grupoj. En tiu tempo, la membroj de la asocio komencis fari humanismajn ceremoniojn sen religia tono, kiel geedziĝoj, entombigoj kaj nomigo de bebo. Ili ankaŭ okazigis civiluniajn ceremoniojn por samseksemuloj kaj lesbaninoj, en tempo kiam tiaj ceremonioj ankoraŭ ne estis rekonitaj laŭleĝe.

La asocio ankaŭ antaŭenigis kampanjojn por redukti sociajn breĉojn, apogis la rajton al aborto kaj deziris krei " malferman socion " . Ĝi batalis kontraŭ religia predikado en la ŝtatradiokanalo (BBC) kaj sukcesis meti ĝia oficialan reprezentanton en la konsilio de la aŭtoritato .

 Asociaj kampanjoj 

 Sekulara edukado 
La asocio kontraŭstaras religiajn lernejojn en Britio, pri kiuj ili asertas, ke malutilas la socian koherecon kaj ne reprezentas la tutan loĝantaron.
La asocio provis nuligi leĝon de 1944 kiu postulis religian edukadon en lernejoj, argumentante ke lernejaj studentoj devus havi la ŝancon pripensi filozofiajn kaj moralajn demandojn, kaj apogas plurismon en edukado kie ĉiuj lernas pri la kredoj de la alia, inkluzive de humanismaj pensadoj .

La asocio kontraŭas la instruadon de kreismo en lernejoj, kaj en 2011 lanĉis reklaman kampanjon sub la titolo "Instruu evolucion, ne kreismon" . Post la kampanjo, la Edukministerio en la UK nuligis financadon de publikaj lernejoj kiuj traktis kreismon kiel sciencan fakton  .

 Konstitucia reformo 
Aldone al reklamado de ateisma vivstilo kaj nereligio, la asocio ankaŭ apogas sekularismon en la apartigo de eklezio kaj ŝtato. Same kiel la Nacia Sekulara Asocio, ĝi celas igi Brition laika lando, kiun ili difinas kiel "landon kie ekzistas apartigo inter publikaj institucioj kaj religiaj institucioj, kaj en kiu ĉiuj civitanoj estas traktataj egale sendepende de sia religia aŭ nereligiaj kredoj."

La asocio montras al la fortaj rilatoj inter eklezio kaj ŝtato en Britio:

 La Reĝo de Britio estas la estro de la Anglikana Eklezio.
 La Anglikana Eklezio kaj la Eklezio de Skotlando havas oficialan statuson en brita juro.
 26 Anglikanaj episkopoj estas membroj pro sia pozicio en la Lordĉambro kiel spiritaj Lordoj.
 Laŭ ili, ekzistas ankaŭ religia diskriminacio en la eduka sistemo kaj publikaj servoj.

 Etikaj aferoj 
La asocio apogas gamon da etikaj temoj, inkluzive de:

 La rajto de la individuo fini sian vivon digne. La asocio provis pasigi leĝojn en parlamento apogante tiun aliron, kaj disponigis juran asistadon en pluraj kazoj kie la "rajto morti" estis diskutita en la tribunaloj.
 La rajto al artefarita aborto.
 Esplorado pri fetaj stamĉeloj por medicinaj celoj.
 Besta bonfarto.
 Samseksa edz(in)eco
 Esprimlibereco. Danke al kampanjo de la asocio, leĝo malpermesanta " blasfemon " estis nuligita, kaj humanismaj leĝoj estis promulgitaj anstataŭe, malpermesante diskriminacion kaj antaŭenigante egalecon inter civitanoj .

 Antaŭenigante ateismon 
eta|Brita verkistino Ariane Sherine kaj BHAa Vicprezidanto Richard Dawkins ĉe lanĉo de la aŭtobusa kampanjo
En 2008-2009, la asocio gvidis reklamkampanjon por antaŭenigi ateismon uzante buson nomitan "La Ateisma Buso" kaj portanta sloganojn kiel "Verŝajne ne ekzistas Dio, do ĉesu maltrankviliĝi kaj ĝuu la vivon." La buso kreskigis konscion pri ateismo kaj eĉ akiris donacojn entute  pundojn sterlingojn. La kampanjo renkontis multe da opozicio de religiaj organizoj, plejparte kristanaj.

En 2011, la asocio kontraŭbatalis la indikon de religio en la popolnombrado farita en Britio, kaj instigis partoprenantojn por indiki ke ili ne estis religiemaj. Laŭ la rezultoj de la censo, proksimume 25% de tiuj prilaboritaj (14 milionoj da britoj) deklaris ke ili ne estis religiemaj. Ĉi tiu nombro estas preskaŭ duobla ol tiu, kiu estis en 2000, kaj laŭ la asocio, "Kristanoj povas esti malplimulto en 2018".

En 2014, la asocio lanĉis plurajn retajn reklamajn kampanjojn, ĉefe en videoj, kaj ankaŭ publikigis afiŝojn en la Londona metroo, kiuj inkluzivas humanismajn citaĵojn de Virginia Woolf, George Eliot, Bertrand Russell, Jawaharlal Nehru kaj aliaj. Tiuj afiŝoj poste estis ankaŭ publikigitaj en busstacidomoj en Birmingham, Manĉestro, Liverpool kaj aliaj britaj grandurboj.

 Kromaj agadoj 
En 2015, la asocio establis junularan movadon nomitan "BHA's junula alo" kiu aktivas en pluraj urboj de Britio.
La asocio sponsoras filozofiajn diskutojn kadre de la festivalo "HowTheLightGetsIn" (aludante al fama linio de kanto de Leonard Cohen), festivalo pri filozofio kaj muzika festivalo okazigita unufoje jare en Britio, kies celo estas "preni filozofion el akademiularo kaj en la vivojn de homoj."

 Prezidantoj 

 Jim Al-Khalili (ekde 2013)
 Polly Toynbee (2007-2013)
 Linda Smith (2004-2006)
 Claire Rayner (1999-2004)
 Hermann Bondi (1981-1999)
 James Hemming (1977-1980)
 H. J. Blackham (1974-1977)
 George Melly (1972-1974)
 Edmund Leach (1970-1972)
 A. J. Ayer (1965-1970)
 Julian Huxley (1963-1965)

 Referencoj 

 Eksteraj ligiloj 

 Oficiala retejo
 Arkivoj de la BHA ĉe Bishopsgate Biblioteko

Kategorio:Organizaĵoj fonditaj en 1896
Kategorio:Humanismaj organizoj
Kategorio:Britaj humanistoj
Kategorio:Sekularismo